Palanen kevätpäivää
Päivä paistaa lämpimästi
 akkunasta sisään;
 paista, paista, keväänlempi,
 lämmintä nyt lisää!

 Takkakiven kulmalla
 jo mirri hiljaa sorvaa,
 tuvanpäässä tuomenoksa
 tekee hiirenkorvaa.

 Paista päivii, juokse hiki,
 sorvaa mirrikissa –
 Kuki, tuomi, taisit olla
 talven tainnuksissa!

 Kissat nyt saa unta ottaa,
 laiskat vetää hirttä,
 luonto sekä lapset luonnon
 soittaa suvivirttä!

 Taas se tienaa Suomen poika
 talon tarverahat,
 sill’aikaa kuin hikoilevat
 papat, ihramahat.

 Paista päivä, lämpimästi
 sydämmien sisään,
 paista, paista, kesänlempi,
 lämpöä sä lisää!